**ΕΛΛΗΝΙΚΗ ΔΗΜΟΚΡΑΤΙΑ**

**ΠΕΡΙΦΕΡΕΙΑ ΑΤΤΙΚΗΣ**

**ΔΗΜΟΣ ΜΟΣΧΑΤΟΥ – ΤΑΥΡΟΥ**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**ΕΠΙΤΡΟΠΗ ΔΙΕΝΕΡΓΕΙΑΣ ΔΙΑΓΩΝΙΣΜΟΥ**

(Αρ. απόφασης Ο.Ε. 185/24-06-2021)

**ΠΡΑΚΤΙΚΟ ΑΡ. 1**

**ΕΛΕΓΧΟΣ ΔΙΚΑΙΟΛΟΓΗΤΙΚΩΝ ΣΥΜΜΕΤΟΧΗΣ ΚΑΙ ΑΞΙΟΛΟΓΗΣΗ –ΒΑΘΜΟΛΟΓΗΣΗ ΤΕΧΝΙΚΗΣ ΠΡΟΣΦΟΡΑΣ**

**(Διακήρυξη 10236/29-06-2021)**

Σήμερα ημέρα Τετάρτη 14/07/2021 και ώρα 10:30 π.μ στο Μοσχάτο και στο Δημοτικό Κατάστημα που βρίσκεται επί της οδού Κοραή 36 & Αγ. Γερασίμου, συνεδρίασε η Επιτροπή που ορίστηκε με την υπ. αριθ. **185/24-06-2021** απόφαση της Οικονομικής Επιτροπής, προκειμένου να προβεί στην **αποσφράγιση** , τον **έλεγχο** των **δικαιολογητικών** **συμμετοχής και**  των **τεχνικών** **προσφορών**  που υποβλήθηκαν στονδιαγωνισμό, της υπ. αριθ. αρ. πρωτ. **10236/29-06-2021** Διακήρυξης του Δήμου Μοσχάτου-Ταύρου με τίτλο **«ΕΚΠΟΝΗΣΗ ΣΧΕΔΙΟΥ ΦΟΡΤΙΣΗΣ ΗΛΕΚΤΡΙΚΩΝ ΟΧΗΜΑΤΩΝ (ΣΦΗΟ)»** προϋπολογισμού **49.600,00 €** συμπεριλαμβανομένου ΦΠΑ 24%.

Στη συνεδρίαση της επιτροπής, που **είχε απαρτία**, παρέστησαν οι εξής:

|  |  |  |
| --- | --- | --- |
| **Α/Α** | **ΟΝΟΜΑΤΕΠΩΝΥΜΟ** | **ΙΔΙΟΤΗΤΑ ΣΤΗΝ ΕΠΙΤΡΟΠΗ** |
| 1 | ΝΙΚΟΛΑΟΣ ΠΑΣΧΑΛΙΝΟΣ | ΠΡΟΕΔΡΟΣ |
| 2 | ΑΝΤΩΝΙΟΣ ΜΠΑΧΑΣ | ΤΑΚΤΙΚΟ ΜΕΛΟΣ |
| 3 | ΤΣΙΓΑΡΑ ΣΟΦΙΑ | ΤΑΚΤΙΚΟ ΜΕΛΟΣ |

Η Επιτροπή αφού έλαβε υπόψη της την υπ. αριθ. **10236/29-06-2021** Διακήρυξη του Δήμου Μοσχάτου - Ταύρου με τίτλο **«ΕΚΠΟΝΗΣΗ ΣΧΕΔΙΟΥ ΦΟΡΤΙΣΗΣ ΗΛΕΚΤΡΙΚΩΝ ΟΧΗΜΑΤΩΝ (ΣΦΗΟ)»**  καθώς και το νομικό πλαίσιο που διέπει τον εν λόγω διαγωνισμό**,** σημειώνει τα εξής:

Η καταληκτική ημερομηνία υποβολής των προσφορών ήταν σύμφωνα με τη Διακήρυξη στις **14/07/2021** και ώρα **10:30 π.μ.**

Στον διαγωνισμό είχε υποβληθεί εμπρόθεσμα στο Πρωτόκολλο της Υπηρεσίας **μία (1) προσφορά**, από την παρακάτω υποψήφια Εταιρεία:

|  |  |  |  |
| --- | --- | --- | --- |
| **ΠΙΝΑΚΑΣ 1** | | | |
| **ΚΑΤΑΛΟΓΟΣ ΣΥΜΜΕΤΕΧΟΝΤΩΝ** | | | |
| **Αρ. προσφοράς** | **Επωνυμία** | **Αρ. πρωτ.** | **Χρόνος Υποβολής Προσφοράς** |
| 1 | DIADIKASIA BUSINESS CONSULTING ΣΥΜΒΟΥΛΟΙ ΕΠΙΧΕΙΡΗΣΕΩΝ ΑΝΩΝΥΜΗ ΕΤΑΙΡΕΙΑ (με διακριτικό τίτλο DBC) | 11381 | 13-07-2021 |

Η επιτροπή, αφού διαπίστωσε την **έγκαιρη και σύμφωνα με την διακήρυξη** **κατάθεση** της προσφοράς, προχώρησε στην αποσφράγιση αυτής, ώστε να **προβεί** **στον** **έλεγχο πληρότητας και ορθότητας** των δικαιολογητικών που αυτή περιείχε.

**Α) ΑΠΟΣΦΡΑΓΙΣΗ – ΕΛΕΓΧΟΣ ΔΙΚΑΙΟΛΟΓΗΤΙΚΩΝ - ΑΞΙΟΛΟΓΗΣΗ ΤΕΧΝΙΚΗΣ ΠΡΟΣΦΟΡΑΣ**

Κατά τον έλεγχο των δικαιολογητικών συμμετοχής διαπιστώθηκε η πληρότητα και η ορθότητά τους **σύμφωνα με τους όρους και τις απαιτήσεις της διακήρυξης**.

Στη συνέχεια ελέγχθηκε για την προσφορά η γνησιότητα της υποβληθείσας εγγυητικής επιστολή συμμετοχής (υπ’ αριθμ.W02284/00/12-7-2021 – Εκδότης: Optima Bank) κατόπιν αποστολής της υπ’ αριθμ. πρωτ. 57455 /14-07-2021 βεβαίωσης από τον εκδότη της .

Η επιτροπή προέβη στις 15/07/2021 και ώρα 10:00 π.μ. (αφού γνωστοποίησε στον οικονομικό φορέα, ανακοίνωση, σχετικά με την ημέρα και ώρα αποσφράγισης) στον έλεγχο της τεχνικής προσφοράς. Διαπίστωσε ότι πληροί τις τεχνικές προδιαγραφές της υπ’ αριθμ. 74/2021 μελέτης της Τεχνικής Υπηρεσίας όπως εγκρίθηκε με την 185/24-06-2021 απόφαση της Ο.Ε. και συνέταξε τον παρακάτω πίνακα με την βαθμολόγηση της προσφοράς.

|  |  |  |  |  |  |
| --- | --- | --- | --- | --- | --- |
| **ΠΙΝΑΚΑΣ 2** | | | | | |
| **ΒΑΘΜΟΛΟΓΗΣΗ ΤΕΧΝΙΚΗΣ ΠΡΟΣΦΟΡΑΣ** | | | | | |
|  | **Κριτήρια Αξιολόγησης** | **Μέγιστος Αριθός Σελίδων**  **50 σελίδες** | **(σβ) Συντελεστής Βαρύτητας (%)** | **Βαθμοί στοιχείου** | **Σταθμισμένη βαθμολογία** |
| **1** | **Κατανόηση και Μεθοδολογική προσέγγιση υλοποίησης του Έργου.** | **35** | **60%** |  |  |
| 1.1 | Περιβάλλον του Έργου – Κατανόηση απαιτήσεων έργου – Στόχοι και αντικείμενο – Συνέργειες με συναφή Σχέδια του Δήμου. | 5 | 10% | 110 | 11 |
| 1.2 | Μεθοδολογία υλοποίησης / οργάνωση της «Υπηρεσίας» - Πληρότητα / ποιότητα παρεχόμενων Υπηρεσιών – Οργάνωση Παραδοτέων Ιδιαιτερότητες, Κίνδυνοι - Χρονοδιάγραμμα Υπηρεσιών. | 20 | 35% | 140 | 49 |
| 1.3 | Εργαλεία Υποστήριξης και περιγραφή – αιτιολόγηση χρησιμοποίησής τους  (η εκ μέρους των υποψηφίων γενική αναφορά μεθόδων και εργαλείων, η οποία δε συνδέεται ευθέως και επαρκώς με τις Φάσεις και επιμέρους απαιτήσεις του Έργου, θα βαθμολογείται με <100). | 5 | 10% | 110 | 11 |
| 1.4 | Τεκμηρίωση πρόσθετων υπηρεσιών που είναι αναγκαίες και πιθανά δεν έχουν συνεκτιμηθεί στους όρους της παρούσας. | 5 | 5% | 120 | 6 |
|  |  |  |  | **ΣΥΝΟΛΟ ΒΑΘΜΟΛΟΓΙΑΣ** | **77** |
| **2** | **Ομάδα «Έργου»** | **15** | **40%** |  |  |
| 2.1 | Σχήμα Διοίκησης και Οργάνωσης του «Έργου» - | 5 | 10% | 120 | 12 |
| 2.2 | Στελέχωση και καταλληλότητα του Υπεύθυνου «Έργου» και του Αναπληρωτή του - Στελέχωση, διαθεσιμότητα και καταλληλότητα της Ομάδας «Έργου». | 10 | 30% | 100 | 30 |
|  |  |  |  | **ΣΥΝΟΛΟ ΒΑΘΜΟΛΟΓΙΑΣ** | 42 |
|  |  |  |  | **ΓΕΝΙΚΟ ΣΥΝΟΛΟ ΒΑΘΜΟΛΟΓΙΑΣ** | 119 |

**ΓΝΩΜΟΔΟΤΕΙ**

και εισηγείται προς την Οικονομική Επιτροπή του Δήμου Μοσχάτου - Ταύρου, να γίνει αποδεκτή η προσφορά του υποψήφιου οικονομικού φορέα DIADIKASIA BUSINESS CONSULTING ΣΥΜΒΟΥΛΟΙ ΕΠΙΧΕΙΡΗΣΕΩΝ ΑΝΩΝΥΜΗ ΕΤΑΙΡΕΙΑ (με διακριτικό τίτλο DBC) και σύμφωνα με την διακήρυξη **περνά στο επόμενο στάδιο του διαγωνισμού**, δηλαδή την **αποσφράγιση** και **αξιολόγηση** της **οικονομικής προσφοράς του.**

Το παρόν Πρακτικό συντάχθηκε σήμερα 16-07-2021 σε τρία (3) αντίγραφα και υπογράφτηκε από τα μέλη της Επιτροπής

**Μοσχάτο 16 - 07 - 2021**

**Η ΕΠΙΤΡΟΠΗ ΔΙΑΓΩΝΙΣΜΟΥ**

|  |  |  |
| --- | --- | --- |
| **ΝΙΚΟΛΑΟΣ ΠΑΣΧΑΛΙΝΟΣ** | **ΑΝΤΩΝΙΟΣ ΜΠΑΧΑΣ** | **ΣΟΦΙΑ ΤΣΙΓΑΡΑ** |